Държавен вестник, бр. 5, 2024 г., стр. 19

БРОЙ  5	
Д Ъ Р Ж А В Е Н  В Е С Т Н И К 	
СТР.  19  
(3) Лицата по ал. 1 предоставят ежегодно 
данни за изпълнени проекти с гарантиран 
резултат, които включват предвидените и 
постигнатите икономии на енергия и фи­
нанси на Агенцията за устойчиво енергийно 
развитие.
(4) Данните се публикуват от Агенцията 
за устойчиво енергийно развитие на интернет 
страницата є.
Чл. 4. (1) Възстановяването на направе­
ната от лицата по чл. 3, ал. 1 инвестиция за 
изпълнение на дейности и мерки за пови­
шаване на енергийната ефективност, както 
и изплащането на дължимото по договора 
с гарантиран резултат възнаграждение се 
извършват за срока на действие на договора 
при отчитане на реализираната икономия на 
енергия, удостоверена с констативен прото­
кол по чл. 3, ал. 2.
(2) Изплащането на дължимото по дого­
вора възнаграждение може да се извършва 
на тримесечие, като в края на годината се 
прави изравнителна вноска по договора. В 
случай че плащанията по тримесечия преви­
шават размера на остойностената икономия 
на енергия, превишението се разпределя в 
договорено съотношение между страните.
(3) Гарантираната икономия на енергия 
се определя като разлика между нормали­
зираното енергийно потребление, изчислено 
преди изпълнение на мерките за повишаване 
на енергийната ефективност, предвидени в 
договора, и гарантираното потребление на 
енергия в сградата след тяхното изпълнение.
(4) Когато договорът с гарантиран резултат 
се изпълнява за няколко сгради, общата га­
рантирана икономия на енергия се изчислява 
като сума от индивидуалните гарантирани 
икономии на енергия на всяка една от тях.
Г л а в а  в т о р а
РЕД ЗА ОПРЕДЕЛЯНЕ РАЗМЕРА НА ПЛА­
НИРАНИТЕ ПО БЮДЖЕТИТЕ НА РАЗ­
ПОРЕДИТЕЛИТЕ С БЮДЖЕТ СРЕДСТВА 
ЗА ИЗПЪЛНЕНИЕ НА ЕСКО УСЛУГИ ПО 
ДОГОВОРИ С ГАРАНТИРАН РЕЗУЛТАТ В 
СГРАДИ – ДЪРЖАВНА И/ИЛИ ОБЩИН­
СКА СОБСТВЕНОСТ
Раздел I
Определяне на размера на планираните 
по бюджетите средства и осигуряване на 
финансиране за изпълнението на ЕСКО 
услуги по договори с гарантиран резултат 
в сгради – държавна собственост
Чл. 5. Разпоредителите с бюджет могат да 
планират средства за изпълнение на договор/
договори с гарантиран резултат в рамките 
на одобрените им със закона за държавния 
бюджет на Република България за съответ­
ната година бюджети.
Чл. 6. (1) Планирането на средствата по 
чл. 5 се извършва при условията на чл. 1, 
ал. 2, като размерът на планираните сред­
ства съответства на нормализираното енер­
гопотребление.
(2) Планираните плащания към изпълни­
телите на ЕСКО услуги за възстановяване 
на инвестицията не трябва да надвишават 
договорения гарантиран резултат за енер­
гийни и финансови спестявания – предмет 
на договора с гарантиран резултат.
(3) В размера на разчетените средства се 
включва и оскъпяване, съответстващо на 
размера на лихвения процент на Българската 
народна банка за дългосрочни инвестици­
онни кредити към датата на сключване на 
договора.
(4) Определянето размера на средствата по 
договора с гарантиран резултат се извършва 
на база паричната равностойност на гаран­
тираната икономия на енергия, остойностена 
по осреднена цена на фактурираната енергия 
за предходната година.
Чл. 7. Разглеждането и одобряването на 
средствата за изпълнение на договори с га­
рантиран резултат се извършва при условията 
и по реда на глава трета.
Чл. 8. При сключен договор/договори с 
гарантиран резултат разпоредителите с бю­
джет следва при разпределението на одобре­
ния им със закона за държавния бюджет на 
Република България за съответната година 
бюджет ежегодно да предвиждат средства за 
обслужване на договора/договорите с гаран­
тиран резултат до погасяване на задълже­
нията към изпълнителите на ЕСКО услуги.
Раздел II
Определяне на размера на планираните 
по бюджетите средства и осигуряване на 
финансиране за изпълнението на ЕСКО 
услуги по договори с гарантиран резултат 
в сгради – общинска собственост
Чл. 9. Всяка община може да планира 
средства за изплащане на задължения по 
договори с гарантиран резултат в сгради – об­
щинска собственост, в проекта на бюджет 
за съответната година след взето решение 
на общинския съвет.
Чл. 10. (1) Планираните плащания към 
изпълнителите на ЕСКО услуги за възста­
новяване на инвестицията трябва да отчитат 
обхвата на гарантирания резултат, в т.ч. 
реализираната икономия на енергия и други 
съотносими финансови ползи, предмет на 
договора с гарантиран резултат. 
(2) В размера на разчетените средства се 
включва и оскъпяване, съответстващо на 
размера на лихвения процент на Българската 
народна банка за дългосрочни инвестици­
онни кредити към датата на сключване на 
договора.